Universitati fidelium elucescat quod Guichardus de Basirens, Lugdunensis ac Matiscensis canonicus, libere dedit et concessit ecclesie Beljocensi quicquid habebat in parochia de Charentai et mansum de Buseria in parochia sancti Leodegarii, tali habita conditione, ut, post mortem Guichardi, anniversarium patris et matris ipsius Guichardi et omnium ejus predecessorum quot annis honorifice fiat in ecclesia Beljocensi, et in die obitus sui predicta ecclesia persolvet LX solidos ubicumque prefatus Guichardus voluerit. Accepto hoc dono, ecclesia concessit prefato Guichardo utrerum, quas dederat dum vixerit, sit obedienciarius, singulis annis V solidos persolvens ecclesie. Preterea sciendum est quod prenominata ecclesia XXXVI libras ex parte Guichardi solvit pro rebus pignori obligatis in manu aliorum, et ipsi Guichardo XII libras dedit. Hoc donum factum fuit in claustro Beljocensi, multis clericis ac laicis astantibus. Hii testes sunt: Hugo de Montanie, Guichardus de Charvin, Letaldus Paneters, Hugo Sivos, Stephanus Chafangi et Bartholomeus frater ejus, Durannus de Ispania, Martinus de Vineis, Vilelmus Dorerius, Vilelmus Cesor, Deusfecit, Stephanus, clericus d’Andilie, Robertus Cesor. Postea hoc idem donum confirmatum fuit Poliaci, in presencia domini Guichardi et comitisse uxoris ejus. Testes sunt hii: Gaucerannus de Lavie, Durannus de Sancto Simphoriano, Hugo de Solonie, Stephanus de Piseis, Thomas de Grande Rivo et Guido, frater ejus, Vilelmus de Teliz, Guido de Liargo, Guigo Bermonz, Guido d’Espesi, Girardus de Sance, Dalmatius de Montrivel. Hoc donun sepe dictus Guichardus super altare, in ecclesia Beljocensi, et super reliquas sanctorum, que ibi debito venerantur officio, juravit tenendum. Et ut firmius haberetur dominum Guichardum Bellijoci de pace tenenda in manu ecclesie posuit fidejussorem. Factum est hoc anno MºCºXCºVIIIº ab incarnatione domini.